Meztelen fotókkal ünnepli testét a vitiligós lány
A bőrbetegség okozta foltokkal borított 26 éves nő azt mondja, büszkén vállalja testét.
“A barátom imádja a foltjaimat” – jelentette ki magabiztosan Kannagi Shanbag, a 26 éves nő, aki vitiligóban szenved, azaz olyan bőrbetegségben, ami pigmenthiányos foltokat eredményez a bőrön.

Shanbagnál 16 éves korában kezdődött a foltok megjelenése, amik azóta elborítják törzsét, karjait és arcát is. A lányt saját bevallása szerint teljesen megváltoztatta betegsége. Először csak apró foltokban kezdődött, ekkor még megpróbált harcolni ellene – orvosokhoz járt és szüntelenül gyógymódok után kutatott. Ahogy a vitiligo okozta foltok egyre jobban elterjedtek testén, kirekesztett és magányos lett, még terápiára is kellett járnia, hogy képes legyen újra elfogadni önmagát.

De ahogy ő mondja, mostanra elfogadó és szeretetteljes lett, nemcsak önmagával, hanem másokkal szemben is. Azóta büszke különleges bőrére, amit szerencsére barátja is feltétel nélkül imád.

DailyMail
vitiligo